Nyugdíjcélú öngondoskodás alatt azt értjük, hogy tudatosan, saját magunk gondoskodunk az időskori anyagi biztonságunkról. Ehhez a legnépszerűbb eszközök a különböző nyugdíj-előtakarékossági termékek, például a nyugdíjbiztosítások, a nyugdíj-előtakarékossági számlák vagy az önkéntes nyugdíjpénztárak. Természetesen öngondoskodásról általános értelemben is beszélhetünk, ennek például klasszikusan részét képezik a vésztartalék és a hosszú távú befektetések.